text: Dong flytter 100 arbejdspladser fra Vejen til Fredericia
  07 januar 2015 kl. 12.46
  DONG Energy orienterede torsdag internt personalet om, at de lukker deres afdeling i Vejen ned og flytter de omkring 100 medarbejdere til Skærbæk i Fredericia i løbet af efteråret 2015.
  DONG har valgt at modernisere en række af deres eksisterende Iokaler i Skærbæk. Det sker for at udnytte bygningerne fuldt ud og for at samle kompetencerne på den mest effektive måde, oplyser DONG Energy.
  - Vi glæder os meget over at få 100 nye arbejdspladser til Fredericia, og fortsætte det gode samarbejde med DONG, siger borgmester Jacob Bjerregaard i en pressemeddelelse
  . 
  Koncerndirektør Morten Buchgreitz, der er ansvarlig for DONG Energy's kunde- og markedsdivision, siger om flytningen fra Vejen:
  - Vi prøver altid at udnytte vores lokationer bedst muligt, også i forhold til at reducere vores omkostninger. Jeg er glad for, at vi har mulighed for at samle flere af vores medarbejdere i Fredericia, som vi jo har en historisk forankring og tilknytning til.
  